Teine raamat sarjast Go reisiraamat. See on esimene Eesti autori poolt kirjutatud Prantsusmaa reisijuht. Margo Pajuste on  ajaloolane, kes on Prantsusmaal elanud ligi kolm aastat ja mööda maad palju ringi reisinud. Vaatamisväärsusi on Prantsusmaal tohutult palju, raamatus olev valik on tehtud lähtudes autori ajaloohuvist. Oma raamatus tutvustab ta Prantsusmaa olulisemaid ajaloolisi ja looduslikke vaatamisväärsusi, annab ülevaate riigi kuulsusrikkast minevikust ning prantslaste elustiilist üldisemalt. Reisijuhis on Prantsusmaa jaotatud regioonideks, peatüki sees on vaatamisväärsused tähestikulises järjekorras. Kolme tärniga on märgitud  kohad, mida tasub kindlasti vaadata. Reisijuhi praktiline osa sisaldab väärtuslikke näpunäiteid selle kohta, kuidas Prantsusmaal rännates probleemideta toime tulla (kuidas liigelda, kus süüa jne). Rikkalikult fotodega illustreeritud reisijuht on sobivas formaadis ja mahub reisile minnes kenasti taskusse.